Električna polarizacija
<s>Električna polarizacija je usmjeravanje električnih dipola molekula ili induciranje električnoga dipola pod utjecajem električnoga polja.</s><s>Učinak u dielektriku (izolatoru) odgovara razdvajanju površinskoga električnoga naboja pod utjecajem električnoga polja (polarizacija dielektrika).</s>

<s>Električna i magnetska polarizacija 
M. Faraday je pokusima našao, da sila između električnih tijela ovisi o sredstvu, koje se između njih nalazi.</s><s>Uronimo li dvije električne kugle u petrolej, sila između njih postaje dvaput manja od sile, kad su u vakuumu.</s><s>Sila između tijela okružena izolatorom umanjuje se za jedan faktor εr, koji ovisi o vrsti izolatora.</s><s>Ovaj bezdimenzionalni faktor koji daje koliko su sile manje u dielektriku ili izolatoru, zove se relativna dielektrična permitivnost ili konstanta dielektričnosti.</s>

<s>Utjecajem sredstva može sila biti jako umanjena, kako se to na primjer vidi kod alkohola.</s><s>Vrlo veliku dielektričnu permitivnost ima voda.</s>

<s>Relativna dielektrična permitivnost može se najzgodnije mjeriti tako da se između ploča električnog kondenzatora stavi izolator.</s><s>Na ploče se ukopča stalni električni napon.</s><s>Električno polje u kondenzatoru ima tada stalno istu vrijednost.</s><s>Kad se između ploča nalazi neka tvar, kondenzator primi više električnog naboja nego kad je u vakuumu.</s><s>Njegov se električni kapacitet povećava za faktor εr.</s>

<s>Uzrok tim novim pojavama je u tome što se izolator električno polarizira.</s><s>Staklo uneseno u električno polje počinje samo djelovati električnim silama na druga tijela.</s><s>U prividno električki neutralnom središtu javljaju se električni naboji, koji slabe sile između nabijenih ploča kondenzatora.</s>

<s>Kako da to razumijemo?</s><s>Znamo da se u atomu nalazi i pozitivni i negativni elektricitet.</s><s>Kao cjelina atom je neutralan, pa normalno ne djeluje prema van električnim silama.</s><s>No dođe li atom u električno polje, na pozitivni naboj djeluje sila u smjeru polja, na negativni u obratnom smjeru.</s><s>Težište pozitivnog naboja pomiče se na jednu stranu, težište negativnog na drugu.</s><s>Takav električni sistem djeluje sada kao dva točkasta naboja koji se nalaze u određenom malom razmaku.</s><s>Atomi su postali dipoli.</s><s>Ti inducirani dipoli pridolaze prvobitnom električnom polju.</s>

<s>Uzmimo električni kondenzator sa stalnim električnim nabojem.</s><s>Plošni naboj kondenzatora jednak je ω.</s><s>Dok nema izolatora, električno polje u vakuumu između ploča jednako je:</s>

<s>Stavimo li između ploča kondenzatora neki izolator, opažamo da električni napon između ploča ili električno polje u izolatoru slabi za faktor εr.</s><s>Novo električno polje jednako je:</s>

<s>Tu činjenicu možemo tumačiti tako, da u međuprostoru ne djeluje samo električni naboj kondenzatora, nego i plošni naboj izolatora.</s><s>Budući da je plošni naboj izolatora suprotnog predznaka od pravog naboja na ploči, to je električno polje u kondenzatoru proporcionalno razlici plošnih gustoća kondenzatora i izolatora:</s>

<s>Odatle dobivamo da je električna polarizacija P jednaka:</s>

<s>Uvrstimo li ovdje:</s>

<s>dobivamo konačni izraz za polarizaciju:</s>

<s>gdje je: ζ - dielektrična susceptibilnost.</s><s>Ona je nula za vakuum, vrlo mala za plinove, a veća za čvrsta tijela i tekućine.</s>

<s>Najznačajniji je rezultat, da se pomoću dielektrične konstante ili susceptibilnosti može postaviti jednoznačan odnos između električnog polja i polarizacije.</s><s>Polarizacija je direktno proporcionalna električnom polju.</s>

<s>Magnetska polarizacija</s>

<s>Bitna je razlika između električne i magnetske polarizacije, da magnetska susceptibilnost može biti i negativna.</s><s>To znači, da smjer polarizacije može biti obratan od smjera magnetskog polja.</s><s>Za tvari, koje se tako ponašaju kažemo da su dijamagnetične.</s><s>Iskustvo pokazuje da je u tom slučaju dijamagnetična susceptibilnost vrlo malen broj.</s><s>Ona iznosi za vodik - 0,5∙10-9, a za zlato - 3∙10-6. Osim toga opaža se da je dijamagnetična susceptibilnost nezavisna od temperature.</s><s>To nas upućuje na misao da se dijamagnetizam osniva na induciranim magnetima.</s>

<s>Što se tiče normalne paramagnetske susceptibilnosti, ona je također vrlo mala.</s><s>Iznimku čine feromagnetične tvari.</s><s>Kod njih je susceptibilnost oko milijun puta veća nego kod normalnih paramagnetskih tvari.</s><s>Za željezo dostiže magnetska susceptibilnost vrijednost 1 000.</s><s>Slično se ponašaju nikal, kobalt i neke legure.</s>

<s>Magnetsku susceptibilnost određujemo kao konstantu proporcionalnosti između magnetskog polja i momenta jedinice volumena.</s><s>No često se također uzima moment jednog grama tvari.</s><s>U tom slučaju je konstanta proporcionalnosti za faktor ρ manja (ρ je gustoća tvari).</s><s>Ovako određenu magnetsku susceptibilnost po 1 gram označit ćemo sa ζg.</s>

<s>Izvori</s>

<s>Elektrotehnika
Elektromagnetizam</s>

